text: Vægter-træf i Ribe
  25 september 2010 kl. 12.09
  Der bliver mulighed for at se mange vægtere i bybilledet i Ribe lørdag og søndag. Anledningen er at Danmarks Vægterlaugs årsmøde, der foregår i Ribe i anledning af byens 1300 års jubilæum.
  Lørdag er der vægter-rundgang i Ribe kl. 20 - 20.30 - 21 - 21.30 og 22. Søndag er der mulighed for at overvære en koncert med ribes Mandskor og vægtrerne i Sct. Catharinæ Klostergård kl. 14.00 - der er gratis adgang.
  Danmarks Vægterlaug blev stiftet i 2007 efter at en række byer - med Ribe som forbillede - har indført vægtere, som en form for byguider.
  